La Marseillaise!
Nyt eespäin, lapset synnyinmaan,
 On päivä kunnian,
 Te näätte verilippuaan
 Jo sorron nostavan,
 Ja kentillänne karjuva
 Jo raaka armeija,
 Se kotihinne pyrkisi,
 Tois surmaa, tuhoa!

 Kööri:
 Nyt kaikki rintamaan.
 Ja eespäin käykää vaan!
 Ja juoskoon veri saastainen
 Nyt aivan virtanaan!

 Mit’ orjalauma tahtookaan
 Tuo hirmuvaltiaan?
 Nuo kahleet kelle aijotaan,
 Mi takoi valhe vaan?
 Voi mikä halpa herjaus,
 Ken sit’ ei vimmaan sais!
 Mik’ onkaan heillä uskallus,
 Kun meidät tallattais!

 Nuo villit saisko lakia
 Ne meille lukea!
 Nuo palkkaorjat urhoja
 Sais täällä polkea!
 Voi taivas, mekö nöyrinä
 Maan tomuun taivuttais?
 Ja kohtalomme määrätä
 Tuo kurja sorto sais?

 Te valheen miehet vapiskaa,
 Te kaikkein kauhistus,
 Jo murha työnne palkan saa
 Ja tulee korvaus!
 On teillä vastaan koko maa –
 Jos kaatuu sankarit,
 Maa uudet urhot nostattaa,
 Ne taas on valmihit!

 Oi pyhä veljen rakkaus,
 Sä johda taistoa!
 Oi lempimämme vapaus
 Sä auta taistossa!
 Sä lippuhumme liittyös
 Ja innostusta luo,
 Sä sortovalta häätäös
 Ja voitto meille tuo!

Lähde: Työmies 7.7.1899.

Claude Joseph Rouget de Lisle
Laulut
Työmies
1899

cs:Marseilléza
de:La Marseillaise
es:La Marsellesa
fr:La Marseillaise
ko:프랑스의 국가
hu:A marsiliai ének
hu:A Marseillaise
nl:Marseillaise
pt:A Marselhesa
zh:馬賽曲